### Beslutning

Godkendt.

Afbud: Natasha Nielsen, Nicolai Jensen

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg
Kommune. Midlerne skal bruges til anlæg i det offentlige rum og der skal være en lokal
demokratisk proces. Høng lokalområde søger om frigivelse af midler til blomsterløg i grøftekanter på indfaldsvejene [adresse] og [adresse] i Høng.

## Indstillinger

Direktøren indstiller, at ansøgningen imødekommes med en rammebevilling på 120.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Høng lokalområde har 1,0 mio. kr. til rådighed i Få det fikset puljen. Lokalområdet har afholdt borger­møde den 28. januar 2025, hvor der blev godkendt ni projekter, heraf projekt ”Blomsterløg ved indfaldsvejene [adresse] og [adresse]. Der søges om lægning af tulipanløg langs [adresse] og langs cykelsti [adresse]. Der er kun indhentet ét tilbud idet det ikke har været muligt at finde anden leverandør på [adresse] til opgaven.

Projektet søger om 120.000 kr. ekskl. moms til Blomsterløg ved indfaldsvejene [adresse] og [adresse].

Drift og vedligeholdelse anslås til 0 kr. årligt.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om projektet.

## Økonomiske konsekvenser

Hvis Kommunalbestyrelsen godkender punktet om Shelter og to bord-bænkesæt i [adresse], resterer der herefter 880.380 kr. til andre Få det Fikset - projekter i Høng.
Det samlede beløb der søges om til blomsterløg langs indfaldsveje udgør 120.000 kr.

Hvis projektet godkendes, resterer der herefter 760.380 kr. til andre Få det Fikset - projekter i Høng.

[adresse] bemærkninger er indarbejdet i sagen.

### Sagens forløb

20/08/2025 Økonomiudvalget
Anbefales.

Afbud: Nicolai Jensen